**Előterjesztés**

**Harc Község Önkormányzata Képviselő-testületének Önkormányzati Bizottsága**

**2018. február 13-án tartandó nyilvános ülésére**

*1. számú napirendi pont*

**Tárgy: Tájékoztatás a vagyonnyilatkozatok határidőben történt leadásáról**

**Előterjesztő és előadó: Patkó Sándor Antalné Önkormányzati Bizottság elnöke**

**Az előterjesztést készítette: dr. Herczig Hajnalka jegyző**

**A törvényességi ellenőrzést végezte: dr. Herczig Hajnalka jegyző**

**Tisztelt Önkormányzati Bizottság!**

A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 39. § (1) bekezdése szerint az önkormányzati képviselő megválasztásakor, majd azt követően évente vagyonnyilatkozatot köteles tenni. Az önkormányzati képviselő saját vagyonnyilatkozatához csatolni köteles a vele közös háztartásban élő házas- vagy élettársának, valamint gyermekének (e § tekintetében együtt: hozzátartozó) a melléklet szerinti vagyonnyilatkozatát.

Az Mötv. 72. § (4) bekezdése értelmében a polgármesterre alkalmazni kell az önkormányzati képviselőre vonatkozó vagyonnyilatkozat-tételi szabályokat, tehát a polgármester is a megválasztásakor, majd azt követően évente vagyonnyilatkozatot köteles tenni.

Tájékoztatom a Tisztelt Önkormányzati Bizottságot, hogy 2018. január 31. napjáig valamennyi képviselő átadta a saját magára és hozzátartozóira vonatkozó vagyonnyilatkozatát.

A fentiekre tekintettel az alábbi határozati javaslat elfogadását javaslom.

***H a t á r o z a t i j a v a s l a t:***

**…/2018. (II.13.) határozat:**

**Az Önkormányzati Bizottság elnöke tájékoztatásának elfogadásáról**

Harc Község Önkormányzata Képviselő-testületének Önkormányzati Bizottsága az Önkormányzati Bizottság elnökének tájékoztatását a képviselői és hozzátartozói vagyonnyilatkozatok leadásáról elfogadja.

Határozatról értesül: Irattár

Kérem a Tisztelt Bizottságot, hogy a tájékoztatást szíveskedjen elfogadni.

Harc, 2018. február 9.

Patkó Sándor Antalné s.k.

elnök